***4. sz. melléklet a 87/2022. sz. Képviselő-testületi határozathoz***

**A Gördülő fejlesztési tervben foglalt feladatok műszaki leírása**

**részletes műszaki terv és költség kalkuláció**

**KISKŐRÖS Város szennyvíz szolgáltatási ágazat víziközművei**

**KISK-SZV 21-09344-1-001-00-03**

**2023. ÉVBEN TERVEZETT**

* **FELÚJÍTÁSOK ÉS PÓTLÁSOK**

1. **Rendkívüli helyzetből adódó azonnali feladatok**

A használati díj alacsony összege nem teszi lehetővé konkrét feladat elvégzését, ezért a díjat tartalékba helyezzük és a következő években egy összegben felhasználjuk.

Ez a tervezett költség nyújt fedezetet az előre nem tervezhető, azonnali felújítást, pótlást igénylő feladatokra. A tárgyidőszakra megadott felújítási és pótlási költség keret 100 % rendkívüli helyzetből adódó azonnali költséget tartalmaz.

Költség kalkuláció: 728.- e Ft. Forrása: Használati díj

* **PÉNZÜGYI FORRÁS SZÁMSZERŰSÍTÉSE**

A tervezett rövidtávú felújítás/pótlás pénzügyi forrását az ellátásért felelős részére fizetett használati díj és Önkormányzati forrás biztosítja. Ennek összege: 728.- e Ft.

**2024-2027. ÉVEKBEN TERVEZETT**

* **FELÚJÍTÁSOK ÉS PÓTLÁSOK**

1. **Hálózati szennyvíz átemelő szivattyú felújítása**

A szennyvíz hálózaton üzemelő átemelő szivattyúk jelentős igénybevételnek kitett főbb elemeinek pótlása és felújítása szükséges. A szakaszos üzemben működő szivattyúk gépkönyvében előírt üzemóráját meghaladó futásteljesítmény miatt főbb szerkezeti elemeik felújításra szorulnak. A főbb kopóalkatrészek felújításának elmaradása élettartam csökkenéshez vezet. Elmaradása esetében később a berendezések teljes felújítása válik szükségessé. Tárgyi időszakban 2 db szivattyú felújítása történik meg.

Költség kalkuláció: 2.912.- e Ft.

1. **Szennyvíz átemelő műtárgy elektromos, gépészeti és építészeti felújítása**

A szennyvíz hálózaton üzemelő átemelő műtárgy jelentős igénybevételnek kitett elektromos, gépészeti, és építészeti elemeinek pótlását irányoztuk elő.

A tárgyi szennyvízátemelő elektromos felújítása során a műtárgy kapcsolószekrényének, belső kábelezésének felújítása valósul meg. Ezzel az időközben megváltozott előírásoknak is megfelel majd a műtárgy.

A gépészeti felújítás során új szivattyú megvezető csövek, visszacsapó szelepek, tolózárak, saválló fedlapok és szivattyúk kerülnének beépítésre.

Az építészeti felújítás során az átemelő műtárgy falán jelentkező agresszív korrózió okozta felületi problémák kerülnek felújításra. A probléma pontszerűen már nem kezelhető, ezért a műtárgy teljes – oldalfal, aljzat – kibélelését határoztuk el. A tárgyi időszakban 7 db átemelő felújítása történik meg.

Költség kalkuláció: 70.000.-e Ft.

1. **Iszapvíztelenítő szalagszűrő prés felújítása**

Az iszapkezelés a technológiai sor elején található szalagszűrő berendezésre épül, amely a nyers szennyvizet és a biológiai fölös iszapot egyszerre választja le. A szűrő és a hozzátartozó iszapcsiga a jelentős igénybe vétel miatt elhasználódott felújítása szükséges.

Költség kalkuláció: 20.000.-e Ft.

1. **Levegőztető rendszer felújítása**

Az oxigén bevitel mélylevegőztető gumimembrán diffúzorokkal történik. A Biológiai reaktor terekben lévő levegőztető elemek légellátási hatásfoka üzem során lecsökken. A reaktor terekben több elem található. A műtárgy tér leürítését követően hatásfokuk helyreállítása kizárólag a levegőztető tányér elemek cseréjével valósítható meg. A műtárgy leürítés miatt a reaktor térben lévő összes elem cseréje megtörténik a felújítás során.

Költség kalkuláció: 10.000.-e Ft.

1. **Szennyvíztisztító telep felújítása**

A szennyvíztisztító telep létesítményeinek, műtárgyainak, és gépészeti berendezéseinek felújítása szükséges. A telepített berendezések jelentős igénybe vételnek vannak kitéve. Az előírt üzemórát követően főbb alkatrészeik felújítása kerül elvégzésre. A telepen üzemelő szivattyúk, elektromos tolózárak, mintavevő szondák, levegőztető elemek pótlása szükséges.

Költség kalkuláció: 50.000.- e Ft.

* **PÉNZÜGYI FORRÁS SZÁMSZERŰSÍTÉSE**

A tervezett középtávú felújítási/pótlási feladatokra álló forrás egy része használati díj, egy része előre nem látható. Ennek összege: 152.912.- e Ft.

**2028-2037. ÉVEKBEN TERVEZETT**

* **FELÚJÍTÁSOK ÉS PÓTLÁSOK**

1. **Hálózati szennyvíz átemelő szivattyú felújítása**

A szennyvíz hálózaton üzemelő átemelő szivattyúk jelentős igénybevételnek kitett főbb elemeinek pótlása és felújítása szükséges. A szakaszos üzemben működő szivattyúk gépkönyvében előírt üzemóráját meghaladó futásteljesítmény miatt főbb szerkezeti elemeik felújításra szorulnak. A főbb kopóalkatrészek felújításának elmaradása élettartam csökkenéshez vezet. Elmaradása esetében később a berendezések teljes felújítása válik szükségessé. Tárgyi időszakban 8 db szivattyú felújítása történik meg.

Költség kalkuláció: 7.280.- e Ft.

1. **Hálózati szennyvíz átemelő szivattyú felújítása**

A szennyvíz hálózaton üzemelő átemelő szivattyúk jelentős igénybevételnek kitett főbb elemeinek pótlása és felújítása szükséges. A szakaszos üzemben működő szivattyúk gépkönyvében előírt üzemóráját meghaladó futásteljesítmény miatt főbb szerkezeti elemeik felújításra szorulnak. A főbb kopóalkatrészek felújításának elmaradása élettartam csökkenéshez vezet. Elmaradása esetében később a berendezések teljes felújítása válik szükségessé. Tárgyi időszakban 50 db szivattyú felújítása történik meg.

Költség kalkuláció: 80.000.- e Ft.

1. **Szennyvíz átemelő műtárgy elektromos, gépészeti és építészeti felújítása**

A szennyvíz hálózaton üzemelő átemelő műtárgy jelentős igénybevételnek kitett elektromos, gépészeti, és építészeti elemeinek pótlását irányoztuk elő.

A tárgyi szennyvízátemelő elektromos felújítása során a műtárgy kapcsolószekrényének, belső kábelezésének felújítása valósul meg. Ezzel az időközben megváltozott előírásoknak is megfelel majd a műtárgy.

A gépészeti felújítás során új szivattyú megvezető csövek, visszacsapó szelepek, tolózárak, saválló fedlapok és szivattyúk kerülnének beépítésre.

Az építészeti felújítás során az átemelő műtárgy falán jelentkező agresszív korrózió okozta felületi problémák kerülnek felújításra. A probléma pontszerűen már nem kezelhető, ezért a műtárgy teljes – oldalfal, aljzat – kibélelését határoztuk el. A tárgyi időszakban 5 db átemelő felújítása történik meg.

Költség kalkuláció: 50.000.-e Ft.

1. **Szennyvíztelepi gépi rács felújítása**

A szennyvíztisztító telepre beérkező szennyvízben lévő rácsszemét szűrését és kiemelését gépi rács berendezés végzi. A rácsszemét a prészónában részlegesen víztelenítésre, majd konténerbe kerül. A gépi rács szerkezetén az agresszív korrózió jelei mutatkoznak. A felújítási munka során a berendezés főbb alkatrészei kiváltásra kerülnek.

Költség kalkuláció: 20.000.-e Ft.

1. **Irányítástechnika rendszer felújítása**

Az irányítástechnikai rendszer célja egy olyan információs rendszer, amely a szennyvízelvezetés teljes körű irányítási tevékenységét lefedi. A rendszer segíti az optimális üzemmenet biztosítását, teljes funkcionalitással rendelkező, könnyen használható, lehetővé teszi az adatgyűjtést, az adatok szervezését, kezelését és megjelenítését. A rendszer segíti az üzemirányítást, ahol adatokat kell összegyűjteni, feldolgozni és vizualizálni, valamint kritikus üzemeltetési folyamatokat kell vezérelni, szabályozni és irányítani.

Költség kalkuláció: 30.000. e Ft.

1. **Fúvó felújítása**

A fúvó berendezések biztosítják a biológiai szennyvíztisztítás során a levegőztető elemek légellátását. Üzemóra alapján előírás el kell végezni a fokozatok általános felújítását. Ez jelenti az összes csapágy és tömítés cseréjét, valamint a fúvó fokozat szét és összeszerelését próbaüzemmel zárva az eljárást. A felújítási munka során a fúvó főbb elemeinek felújítása megtörténik.

Költség kalkuláció: 25.000. e Ft.

1. **Szennyvíztisztító telep felújítása**

A szennyvíztisztító telep létesítményeinek, műtárgyainak, és gépészeti berendezéseinek felújítása szükséges. A telepített berendezések jelentős igénybe vételnek vannak kitéve. Az előírt üzemórát követően főbb alkatrészeik felújítása kerül elvégzésre. A telepen üzemelő szivattyúk, elektromos tolózárak, mintavevő szondák, levegőztető elemek pótlása szükséges.

Költség kalkuláció: 300.000.- e Ft.

1. **Szennyvíz hálózat felújítás**

A szennyvíz hálózat ’70-es és ’80-as években megépült szakaszainak anyaga jellemzően betoncső, és azbesztcső. Az ilyen anyagú vezetékek illesztései kivitelezési hibákból, és elhasználódásból adódóan már nem tekinthetőek zárt rendszernek. Jelentős a vezetékbe jutó talajvíz, illetve alacsony talajvíz állás esetében némely szakaszon a szennyvíz a környezetbe jut ezen hiba helyeken.

A rekonstrukció során a vezeték teljes mértékben kiváltásra kerül, korszerű anyagból megépítve. A nehezen hozzáférhető szakaszokon belső csőfal bélelésével kerül felújításra a vezeték, a hozzá tartozó aknákkal együtt. Tárgyi időszakban 4.000 m hálózat kerül felújításra.

Költség kalkuláció: 130.000.- e Ft.

* **PÉNZÜGYI FORRÁS SZÁMSZERŰSÍTÉSE**

A tervezett hosszútávú felújítási/pótlási feladatokra álló forrás egy része használati díj, egy része előre nem látható. Ennek összege: 642.280.- e Ft.